Държавен вестник, бр. 9, 2026 г., стр. 5

БРОЙ  9	
Д Ъ Р Ж А В Е Н  В Е С Т Н И К 	
СТР.  5   
1. Изисквания към кандидатите  
1.1. Изисквания към кандидатите за входящо минимално образователно и/или входящо 
квалификационно равнище за придобиване на първа, втора и трета степен на професионална 
квалификация съгласно Закона за професионалното образование и обучение. 
За придобиване на първа, втора и трета степен на професионална квалификация по 
професията „Корабостроене и кораборемонт“ от Списъка на професиите за професионално 
образование и обучение, утвърден от министъра на образованието и науката със Заповед № 
РД09-2230 от 09.08.2024 г., изискванията за входящото минимално образователно равнище 
към кандидатите са: 
1.1.1. За придобиване на първа степен на професионална квалификация  
 за лица, навършили 16 години –  завършен начален етап на основно образование или 
успешно завършен курс за ограмотяване, организиран от училища в системата на 
предучилищното и училищното образование по реда на Закона за насърчаване на заетостта 
или на Закона за предучилищното и училищното образование, или валидирани 
компетентности за начален етап на основно образование по чл. 167, ал. 1, т. 4 от Закона за 
предучилищното и училищното образование; 
1.1.2. За придобиване на втора степен на професионална квалификация  
● за лица, навършили 16 години – завършен първи гимназиален етап.  
1.1.3. За придобиване на трета степен на професионална квалификация 
● за ученици – завършено основно образование; 
● за лица, навършили 16 години –  придобито право за явяване на държавни зрелостни 
изпити или завършено средно образование. 
Изискването 
за 
входящо 
квалификационно 
равнище 
при 
продължаващо 
професионално обучение за придобиване на първа, втора и трета степен на професионална 
квалификация е придобита квалификация съответно по част от професията, първа или втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
2.1. Първа степен на професионална квалификация  по професията  
Придобилите първа степен на професионална квалификация по професията 
„Корабостроене и кораборемонт“ могат да работят със специализирани инструменти, машини 
и съоръжения за изработване на детайли, звена, секции и блокове за монтаж и демонтаж, за 
измерване на точността на изделията в процесите по корабостроене и кораборемонт. 
Обработват ръчно или машинно лентов, прътов, листов, тръбен материал, включително 
изделия, получени чрез отливане, изковаване, щамповане, щанцоване и други начини на 
получаване на заготовките. Разчертават, оразмеряват, обработват и изработват детайли с 
неголяма сложност и конфигурация по образец и чертеж. В случаите, когато е необходимо, се 
консултират с прекия си ръководител. При изпълнението на типични рутинни дейности, 
свързани с ремонта на корабни машини, уреди и съоръжения, разглобяват, почистват, 
промиват, смазват, консервират, маркират, подреждат, сортират, подготвят, сглобяват и 
монтират съединения и механизми. 
Извършват ръчно или машинно подготовка на повърхности за боядисване, смесване на 
бои и лакове съгласно предоставени спецификации, боядисване, полиране, уплътняване и